text: Farvel til Falck. Goddag til hollandske Bios
  10 oktober 2014 kl. 14.52
  I dag blev der skrevet under på, at det er et hollandsk selskab, der skal stå for det meste af ambulancekørslen i Region Syddanmark.
  I dag er det Falck, der står for ambulancekørslen i Region Syddanmark. Men fra 1. september 2015 er det det hollandske selskab Bios. I trekantområdet er det dog Horsens-selskabet Responce, der overtager.
  Aftalen har været voldsomt kritiseret. Konkurrenten Falck var nemlig bedre på både kvalitet og leveringssikkerhed. 
  Men økonomien vejer tungere for Region Syddanmark - i det samlede udbud var Bios 85 millioner kroner billigere end Falck.
  Se og hør hvad formanden for det præhospitale udvalg Thyge Nielsen (Venstre) siger til kritikken (varighed 1.38):
  
  